Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraeli julgeolekujõud tapsid nädalavahetusel
Läänekaldal ja Ida-Jeruusalemmas kas noaga rünnanud palestiinlast.
Iisraeli õhurünnakus hukkus väidetavalt neli islamisti,
kes Iisraeli armee allikatel
paigaldasid Iisraeli-Süüria piirile lõhkekeha.
Iraani läbirääkija:
Iraani ja P5+1 tuumakõnelustel Viinis tehakse aeglasi edusamme.
Iisraeli päästetiimid, arstiabieksperdid ja abitöötajad
tegid eile Kesk-Iisraeli armeebaasis viimaseid ettevalmistusi
enne maavärinajärgsesse Nepaali sõitmist.
285-liikmeline pääste- ja arstiabimeeskond lahkub täna
Nepaali pealinna Kathmandusse. Sihiks elude päästmine.
IDF pressiesinduse teatel rentis armee
arstide ja päästemeeskonna ning ca 100 tonni varustuse jaoks
kaks kaubalennukit, mis eile õhtul Ben Gurionilt Kathmandusse sõitsid.
Iisraeli meeskonnas on 40 arsti, õde ja velskrit
ning 64-liikmeline päästeekspertide tiim.
Iisraeli päästeüksuse ülema kolonel Yoram Lardo sõnul
keskendutakse algul päästetöödele,
kuigi varemeis ellujäänute leidmiseks eriti lootust pole.
Meeskond püstitab ka välihaigla, et vigastatuile arstiabi anda.
Raportitest teame, et inimohvreid oli palju.
Tahame ehitada haigla, mis toimiks triaažihaiglana,
nii et saame opereerida, teostada intensiivravi, haiglaravi
ja eskortida patsiente, haavatuid ja vigastatuid Iisraeli.
Oleme valmis toetama arstiabiga
ka koha peal tegutsevaid päästemeeskondi.
Iisraeli Välisministeeriumi teatel
oli maavärina ajal Nepaalis ca 600 iisraellast.
Seni on ühendust saadud ligi 400ga,
kellest enamik leidis varjupaiga Iisraeli saatkonnast Kathmandus.
Nende seas on ca 25 Iisraeli abielupaari,
kes sõitsid Nepaali, et tuua koju surrogaatemadele sündinud beebid.
Iisraeli julgeolekuväed tapsid laupäeval kahes eraldi juhtumis
Läänekaldal ja Ida-Jeruusalemmas kaks noaga rünnanud palestiinlast.
Hebronis, Läänekaldal, tulistas Iisraeli piiripolitseipatrull
väidetavalt 20-aastast palestiinlast,
kes üht politseinikku pähe ja rindu pussitas.
Haavatud politseinik sai kohapeal esmaabi
ja toimetati seejärel Jeruusalemma haiglasse.
Enne seda ründas 17-aastane palestiinlane
Ida-Jeruusalemma piiripunktis lihakirvega piiripolitseinikku
ja põgenes sündmuskohalt.
Väesalgad ajasid teda taga ja tulistasid õhku.
Teise piirpunkti jõudnud, haaras palestiinlane teise noa
ja jooksis julgeolekuväelaste poole.
Ta ignoreeris hoiatuslaske ja lasti seejärel maha.
PO presidendi Abbasi kantselei avalduse teatel
mõrvasid Iisraeli väed 17-aastase teismelise.
Iisraeli-poolset selgitust ei arvestatud.
Laupäeval algas Berliinis 13. Euroopa palestiinlaste konverents.
Tuhanded osalejad saabusid Saksa pealinna
palestiina kultuuri ja poliitika teemalistele aruteludele,
töötubadesse ja loengutele.
Ühepäevase ürituse päevakava tipus oli palestiina põgenike olukord Süürias
ja palestiinlaste õiguste deklaratsioon, sh naasmisõigus.
Ürituse korraldas Saksamaa palestiinlaste kogukond.
Politsei teatel korraldas ca 50 Hamasi-vastast protestijat
rahumeelse vastumiitingu,
mille organisaatoriks oli juudi ja pro-Iisraeli gruppide koalitsioon
nimega Berliin Hamasi vastu.
Nende plakateil seisis "Tehke rahu, mitte sõda!"
ja "Vabastage Gaza Hamasist!"
Nad moodustasid konverentsil osalejate möödudes piketirea.
Kohaliku meedia teatel polnud konverentsihoone juhtkonnal infot,
et konverentsi korraldajail oleks sidemeid hamaslastega.
Korraldasime ürituse vastukaaluks pro-Hamasi organisatsioonidele,
mis on Iisraeli vastu.
Palestiinlased ja iisraellased
saavad julgeolekus ja vabaduses koos elada vaid siis,
kui nad teineteise õigusi tunnustavad.
Iisraeli õhurünnakus hukkus eile väidetavalt neli islamisti,
kes Iisraeli armee allikate teatel paigutasid Golanil
Iisraeli-Süüria piiritara lähedale lõhkekeha.
Anonüümsete armeeallikate teatel panid neli terroristi lõhkekeha
Majdel Shamsi lähedal piiritara äärde
ja Iisraeli lennuk lasi nad maha.
Armee esindaja avalduse teatel
peatasid õhujõud rünnaku Iisraeli-Süüria piiril,
tabades vaenlase enne rünnakut.
Sky News Arabia teatel olid eilsed pommipaigaldajad Hezbollah'st.
Intsident olevat vastuseks
Al-Jazeera ja Süüria opositsioonirühmituste raportitele,
nagu oleks Iisraeli Õhujõud teinud eile Süüria territooriumil
viimastel päevadel juba kolmanda rünnaku.
Al-Jazeera raporti järgi rünnati Qalamouni mägedes
Süüria-Liibanoni piiril Hezbollah ja Assadi armee raketiheitjaid.
Teiste raportite teatel rünnati Süüria armee Scud rakettide üksust.
Liibanoni veebileht tsiteeris hommikul Hezbollah' allikat,
mille väitel ründas Iisrael nädalavahetusel Qalamouni mägedes
suurtükiväe väliposti ja keskmaarakette,
mida kasutati võitluseks
al-Qaeda sidemetega al-Nusra Rinde vastu.
Golanil on tekkinud pinged
seoses neljandat aastat kestva Süüria kodusõjaga,
kus ÜRO andmeil on hukkunud üle 200 000 inimese.
Iisrael on mures islamistide pärast,
kes püüavad kukutada Süüria presidenti Assadi,
ja ka Assadi üha tugevama Liibanoni liitlase Hezbollah pärast,
mida toetab Iisraeli peavaenlane Iraan.
Kaitseminister Ya'alon kordas eile,
et Iisrael ei luba tipptaseme relvade vedu terrorirühmitustele,
eriti Hezbollah'le, ja teab,
kus ja kuidas igal ajal jõuda nende relvade ja nende saatjateni.
Ya'aloni sõnul tahab Iraan varustada Hezbollah't
kaasaegsete täppisrelvadega ja püüab seda teha,
kasutades iga võimalust ja iga võimalikku teed.
Tuumakõnelustest Iraaniga -
Iraani kõrge läbirääkija asevälisminister Araqchi sõnul
tehakse Iraani tuumakõnelustel P5+1ga (USA, Venemaa, Hiina,
Prantsusmaa, Inglismaa, Saksamaa) Viinis, Austrias, aeglasi edusamme.
Läbirääkijad püüavad jõuda lõpliku tuumaleppeni
ja täita lünki raamleppes, mis sõlmiti 2. aprillil,
sihiks Teherani tuumaprogrammi kärpimine.
See leevendaks Lääne kartusi, et Iraan arendab tuumarelva.
Vastuseks leevendataks
Iraani majandust halvanud rahvusvahelisi sanktsioone.
USA välisminister Kerry kohtub sel nädalal
Iraani välisministri Zarifiga, et kõnelustega edasi liikuda.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri